Câți dintre voi, care sunteți IT-iști și credeți că aveți o idee care poate să ajungă în lumea întreagă, lăsați jobul din mână, unde salariul intră la timp, pentru o aventură unde falimentul este mai probabil decât succesul? Câți dintre voi sunteți în stare să vă convingeți prietenii să vină alături de voi, fără să fie plătiți, ci doar cu o promisiune deșartă de a încasa ”câteva milioane“ dacă produsul sau serviciul creat va avea succes? Mai mult decât atât, cine ar accepta să lucreze pentru voi în aceste condiții? (Apropo, articole despre Microsoft povestesc că secretara lui Bill Gates a fost plătită mulți ani de zile în acțiuni, pentru că firma nu avea bani, și a ajuns milionară când s-a listat la bursă.) În aceste condiții, este mai bine să lucrezi pentru Bill Gates, pentru că nu riști nimic.